Možné Kombinácie Fwminusu s Vitamínmi B, D, E
Mozem k Fwminusu užívať ešte B,D,E a mozem k elicei užívať aj serotogen
Dobrý deň,
ďakujeme za Vašu otázku.
Výživový doplnok Feminus obsahuje vo svojom zložení okrem iného aj vitamíny B6, B12, vitamín D3 aj vitamín E. Z tohto dôvodu nie je potrebná ich ďalšia suplementácia. Keďže neuvádzate konkrétne množstvá daných vitamínov, ktoré by ste chceli spolu s výživovým doplnkom Feminus užívať, je potrebné dodržiavať denné odporúčané množstvá a neprekračovať ich.
Liek Elicea patrí do skupiny liekov nazývaných selektívne inhibítory spätného vychytávania serotonínu (SSRI), tieto lieky sa používajú na liečbu depresie a stavov úzkosti. Samovoľné súčasné užívanie výživových doplnkov ovplyvňujúcich hladinu serotonínu môže ovplyvniť lekárom nastavenú terapiu. Následne by lekár nedokázal adekvátne zhodnotiť účinnosť liečby. Preto bez predošlej porady s lekárom užívanie prípravku Serotogen neodporúčam.
Prajem pekný zvyšok dňa.
S pozdravom
Mgr. Emma Halás Haluščíková